พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลล้านนาพ.ศ. ๒๕๕๔ ภูมิพลอดุลยเดชป.ร.ให้ไว้ ณวันที่ ๖ มิถุนายน พ.ศ. ๒๕๕๔เป็นปีที่ ๖๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลล้านนาอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยกับมาตรา๕๕ วรรคสอง และมาตรา ๕๙ วรรคสอง แห่งพระราชบัญญัติมหาวิทยาลัยเทคโนโลยีราชมงคลพ.ศ. ๒๕๔๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลล้านนา พ.ศ. ๒๕๕๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยเทคโนโลยีราชมงคลล้านนาดังต่อไปนี้(๑) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อบช.บ.(๒) สาขาวิชาครุศาสตร์อุตสาหกรรม มีปริญญาสามชั้น คือ(ก) เอก เรียกว่า ครุศาสตร์อุตสาหกรรมดุษฎีบัณฑิตใช้อักษรย่อ ค.อ.ด. และปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ครุศาสตร์อุตสาหกรรมมหาบัณฑิตใช้อักษรย่อ ค.อ.ม.(ค) ตรี เรียกว่า ครุศาสตร์อุตสาหกรรมบัณฑิต ใช้อักษรย่อ ค.อ.บ.(๓) สาขาวิชาคหกรรมศาสตร์ มีปริญญาสามชั้น คือ(ก) เอก เรียกว่า คหกรรมศาสตรดุษฎีบัณฑิต ใช้อักษรย่อ คศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า คหกรรมศาสตรมหาบัณฑิต ใช้อักษรย่อ คศ.ม.(ค) ตรี เรียกว่า คหกรรมศาสตรบัณฑิต ใช้อักษรย่อ คศ.บ.(๔) สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิต ใช้อักษรย่อ ทล.บ.(๕) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๖) สาขาวิชาวิจิตรศิลป์และประยุกต์ศิลป์ มีปริญญาสามชั้น คือ(ก) เอก เรียกว่า ศิลปดุษฎีบัณฑิต ใช้อักษรย่อ ศล.ด. หรือ ศิลปกรรมศาสตรดุษฎีบัณฑิต ใช้อักษรย่อ ศป.ด. และ ปรัชญาดุษฎีบัณฑิตใช้อักษรย่อ ปร.ด.(ข) โท เรียกว่า ศิลปมหาบัณฑิต ใช้อักษรย่อ ศล.ม. และ ศิลปกรรมศาสตรมหาบัณฑิต ใช้อักษรย่อ ศป.ม.(ค) ตรี เรียกว่า ศิลปบัณฑิต ใช้อักษรย่อศล.บ. และ ศิลปกรรมศาสตรบัณฑิตใช้อักษรย่อ ศป.บ.(๗) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๘) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๙) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๐) สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่า สถาปัตยกรรมศาสตรดุษฎีบัณฑิตใช้อักษรย่อ สถ.ด. และปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๑๑) สาขาวิชาอุตสาหกรรมศาสตร์ มีปริญญาสามชั้น คือ(ก) เอก เรียกว่า อุตสาหกรรมศาสตรดุษฎีบัณฑิต ใช้อักษรย่อ อส.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า อุตสาหกรรมศาสตรมหาบัณฑิต ใช้อักษรย่อ อส.ม.(ค) ตรี เรียกว่า อุตสาหกรรมศาสตรบัณฑิต ใช้อักษรย่อ อส.บ.ทั้งนี้ หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ ครุยวิทยฐานะของมหาวิทยาลัยเทคโนโลยีราชมงคลล้านนามีสามชั้นดังต่อไปนี้(๑) ครุยดุษฎีบัณฑิต เป็นเสื้อคลุมแขนยาวทำด้วยผ้าโปร่งสีขาวผ่าอกตลอดยาวคลุมเข่า มีสำรดรอบขอบ สำรดต้นแขน และสำรดปลายแขน ดังต่อไปนี้(ก) สำรดรอบขอบ พื้นสำรดทำด้วยผ้าสักหลาดสีน้ำตาลเข้ม กว้าง ๑๐เซนติเมตร เว้นระยะ ๐.๓ เซนติเมตร ที่ริมทั้งสองข้าง ทาบแถบสีทอง กว้าง ๐.๕เซนติเมตร จำนวนสองแถบทั้งสองข้าง ระยะห่างระหว่างแถบ ๐.๕ เซนติเมตรตอนกลางสำรดมีแถบผ้าสักหลาดสีน้ำตาลทอง กว้าง ๓ เซนติเมตร กึ่งกลางผ้าสักหลาดสีน้ำตาลทองทาบแถบสีทองกว้าง ๑ เซนติเมตร และมีตราสัญลักษณ์มหาวิทยาลัยทำด้วยโลหะสีทอง สูง ๕.๕ เซนติเมตรติดบนสำรดรอบขอบด้านหน้าอกทั้งสองข้าง(ข) สำรดต้นแขนและสำรดปลายแขน พื้นสำรดทำด้วยผ้าสักหลาดสีน้ำตาลเข้มกว้าง ๑๐ เซนติเมตร เว้นระยะ ๐.๓ เซนติเมตร ที่ริมทั้งสองข้าง ทาบแถบสีทอง กว้าง๐.๖ เซนติเมตร จำนวนสองแถบ ทั้งสองข้าง ระยะห่างระหว่างแถบ ๐.๖ เซนติเมตรตอนกลางสำรดมีแถบผ้าสักหลาดสีน้ำตาลทอง กว้าง ๓ เซนติเมตรกึ่งกลางผ้าสักหลาดสีน้ำตาลทองทาบแถบสีทอง กว้าง ๐.๖ เซนติเมตร กึ่งกลางระหว่างสำรดต้นแขนและสำรดปลายแขน มีแถบสีทอง กว้าง ๓.๕เซนติเมตร จำนวนสามแถบติดเรียงกัน ระยะห่างระหว่างแถบ ๑ เซนติเมตร(๒) ครุยมหาบัณฑิต เช่นเดียวกับครุยดุษฎีบัณฑิตเว้นแต่กึ่งกลางระหว่างสำรดต้นแขนและสำรดปลายแขน มีแถบสีทองจำนวนสองแถบ(๓) ครุยบัณฑิต เช่นเดียวกับครุยมหาบัณฑิต เว้นแต่กึ่งกลางระหว่างสำรดต้นแขนและสำรดปลายแขนมีแถบสีทองจำนวนหนึ่งแถบมาตรา ๕ เข็มวิทยฐานะของมหาวิทยาลัยเทคโนโลยีราชมงคลล้านนามีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนสีทองส่วนพื้นของพระราชลัญจกรและดอกบัวลงยาสีน้ำตาลทองส่วนพื้นของชื่อมหาวิทยาลัยลงยาสีขาว สูง ๖ เซนติเมตรด้านหลังจารึกอักษรย่อชื่อปริญญามาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย และคณาจารย์ของมหาวิทยาลัยเทคโนโลยีราชมงคลล้านนามี ดังต่อไปนี้(๑) นายกสภามหาวิทยาลัย ครุยเป็นเสื้อคลุมแขนยาวทำด้วยผ้าโปร่งสีขาวผ่าอกตลอดยาวคลุมเข่า มีสำรดรอบขอบ สำรดต้นแขน และสำรดปลายแขน ดังต่อไปนี้(ก) สำรดรอบขอบ พื้นสำรดทำด้วยผ้าสักหลาดสีน้ำตาลเข้ม กว้าง ๑๐เซนติเมตร เว้นระยะ ๐.๓ เซนติเมตร ที่ริมทั้งสองข้าง ทาบแถบสีทอง กว้าง ๐.๕ เซนติเมตรจำนวนสองแถบทั้งสองข้าง ระยะห่างระหว่างแถบ ๐.๕ เซนติเมตรตอนกลางสำรดมีแถบผ้าสักหลาดสีน้ำตาลทอง กว้าง ๓ เซนติเมตรกึ่งกลางผ้าสักหลาดสีน้ำตาลทองทาบแถบสีทอง กว้าง ๑ เซนติเมตรมีตราสัญลักษณ์มหาวิทยาลัยทำด้วยโลหะสีทอง สูง ๕.๕ เซนติเมตรติดบนสำรดรอบขอบด้านหน้าอกทั้งสองข้างและมีสำรดเฉียงโดยพื้นสำรดทำด้วยผ้าสักหลาดสีน้ำตาลเข้มกว้าง ๖ เซนติเมตร เว้นระยะ ๐.๓ เซนติเมตร ที่ริมทั้งสองข้าง ทาบแถบสีทอง กว้าง๐.๖ เซนติเมตร จำนวนห้าแถบทาบสำรดเฉียงบนสำรดรอบขอบบริเวณด้านล่างตราสัญลักษณ์มหาวิทยาลัยทั้งสองข้างโดยวางเฉียง ๓๕ องศา(ข) สำรดต้นแขนและสำรดปลายแขน พื้นสำรดทำด้วยผ้าสักหลาดสีน้ำตาลเข้ม กว้าง๑๐ เซนติเมตร เว้นระยะ ๐.๓ เซนติเมตร ที่ริมทั้งสองข้าง ทาบแถบสีทอง กว้าง ๐.๖เซนติเมตร จำนวนสองแถบ ทั้งสองข้าง ระยะห่างระหว่างแถบ ๐.๖ เซนติเมตรตอนกลางสำรดมีแถบผ้าสักหลาด สีทอง กว้าง ๓.๕ เซนติเมตร กึ่งกลางระหว่างสำรดต้นแขนและสำรดปลายแขน มีแถบสีทอง กว้าง ๓.๕เซนติเมตร จำนวนห้าแถบติดเรียงกัน ระยะห่างระหว่างแถบ ๑ เซนติเมตรให้มีสายสร้อยประกอบครุยประจำตำแหน่งนายกสภามหาวิทยาลัยทำด้วยโลหะสีทองประกอบด้วยรูปดอกไม้ทิพย์ มีเกสรเป็นพลอยสีน้ำตาลทองกึ่งกลางสายสร้อยประดับตราสัญลักษณ์มหาวิทยาลัยดุนนูนลงยายึดติดกับครุยประมาณร่องหัวไหล่และมีโบทำด้วยผ้าสีทองประดับบนบ่าทั้งสองข้าง(๒) กรรมการสภามหาวิทยาลัย เช่นเดียวกับนายกสภามหาวิทยาลัยเว้นแต่ไม่มีสายสร้อยและโบประดับ(๓) คณาจารย์ เช่นเดียวกับกรรมการสภามหาวิทยาลัยเว้นแต่ที่สำรดรอบขอบไม่มีสำรดเฉียงมาตรา ๗ ให้มหาวิทยาลัยเทคโนโลยีราชมงคลล้านนาจัดทำครุยวิทยฐานะเข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๘ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์เวชชาชีวะนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยเทคโนโลยีราชมงคล พ.ศ.๒๕๔๘ ประกอบกับมาตรา ๕๕ วรรคสอง และมาตรา ๕๙ วรรคสอง แห่งพระราชบัญญัติดังกล่าวบัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะและครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้ปริยานุช/ผู้จัดทำ๑๔ มิถุนายน๒๕๕๔ณัฐวดี/ตรวจ๑๔ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนที่ ๔๘ ก/หน้า ๒๖/๑๓ มิถุนายน ๒๕๕๔